CELEX: 62011CJ0355
Direktīva 91/629/EEK
Obligātie standarti teļu aizsardzībai
Regula (EK) Nr. 1782/2003
Kopīgi tiešā atbalsta shēmu noteikumi saskaņā ar kopējo lauksaimniecības politiku
Valsts tiesību akti, ar kuriem transponē Direktīvu 91/629/EEK un kuros tajā paredzētās reglamentējošās prasības pārvaldības jomā ir atzītas par piemērojamām it īpaši teļu turēšanai piensaimniecībā

Lūgums sniegt prejudiciālu nolēmumu –
College van Beroep voor het Bedrijsleven
– Padomes 1991. gada 19. novembra Direktīvas 91/629/EEK, ar ko nosaka obligātos standartus teļu aizsardzībai (OV L 340, 28. lpp.),
un Padomes 2003. gada 29. septembra Regulas (EK) Nr. 1782/2003, ar ko izveido kopīgus tiešā atbalsta shēmu noteikumus saskaņā
ar kopējo lauksaimniecības politiku un izveido dažas atbalsta shēmas lauksaimniekiem, un groza Regulas (EEK) Nr. 2019/93,
(EK) Nr. 1452/2001, (EK) Nr. 1453/2001, (EK) Nr. 1454/2001, (EK) Nr. 1868/94, (EK) Nr. 1251/1999, (EK) Nr. 1254/1999, (EK)
Nr. 1673/2000, (EEK) Nr. 2358/71 un (EK) Nr. 2529/2001 (OV L 270, 1. lpp.), 4. un 6. panta interpretācija – Valsts tiesību
akti, ar kuriem transponē direktīvu un kuros reglamentējošās prasības pārvaldības jomā ir atzītas par piemērojamām ne tikai
audzēšanai un nobarošanai paredzēto teļu, bet arī piensaimniecības vajadzībām paredzēto teļu turēšanai
Rezolutīvā daļa:
Padomes 1991. gada 19. novembra Direktīva 91/629/EEK, ar ko nosaka obligātos standartus teļu aizsardzībai, kas grozīta ar
Padomes 2003. gada 14. aprīļa Regulu (EK) Nr. 806/2003, ir jāinterpretē tādējādi, ka šīs direktīvas 4. pantā paredzētā prasība,
saskaņā ar kuru teļu audzēšanas apstākļiem ir jāatbilst šīs direktīvas pielikumā izklāstītajiem vispārīgajiem noteikumiem,
tostarp šī pielikuma 8. punktam, kurā ir aizliegta teļu piesiešana, izņemot konkrētus gadījumus, ir piemērojama teļiem, kurus
lauksaimnieks piensaimniecībā audzē lauksaimniecības vajadzībām.